Robert Andrew "Bob" Woolmer (Kanpur, Indië, 14 Mei 1948 - Kingston, Jamaika, 18 Maart 2007) was 'n Engelse krieketspeler en -afrigter. Hy het van 1968 tot 1984 vir Kent gespeel. Van 1975 tot 1982 het hy negentien toetse vir Engeland gespeel en na Suid-Afrika geïmmigreer in 1985. Hy het onder andere as 'n lewensoriënteringonderwyser gewerk. Hy was van 1994 tot 1999 afrigter van die Suid-Afrikaanse nasionale krieketspan, die Proteas. Later het hy teruggekeer na Engeland toe en was die afrigter van die Engelse nasionale krieketspan. Sedert 2004 was hy die afrigter van Pakistan se nasionale krieketspan. In Maart van 2007 het Pakistan aan die Wêreldbeker-kriekettoernooi in Jamaika deelgeneem. Op 17 Maart 2007 het Pakistan onverwags met 'n driepaaltjie-nederlaag verloor teen Ierland en is Pakistan uit die toernooi uit. Op 19 Maart 2007 is Bob Woolmer bewusteloos gevind in sy hotelkamer in Kingston, hoofstad van Jamaika. Hy is later in die hospitaal oorlede. Vermoedens bestaan dat hy vermoor is.
Bob Woolmer in 2005
(1948-05-14)14 Mei 1948
18 Maart 2007 (op 58)
Toetsdebuut (no 463)
31 Julie 1975 v Australië
2 Julie 1981 v Australië
EDI debuut (no 16)
24 Augustus 1972 v Australië
28 Augustus 1976 v Australië
1 059 21 15 772 4 078
149 9 203 112
546 321 25 823 13 473
0 nvt 1 nvt
Verbintenis met die ProteasWysig
Woolmer is in 1994 as die afrigter van die Suid-Afrikaanse krieketspan aangestel. Aanvanklik het die span redelik vrot gevaar, waar hulle al ses van hul wedstryde op hul eerste toer deur Pakistan verloor het. Tog het Suid-Afrika in die daaropvolgende vyf jaar die meeste van hul toetswedstryde (10 uit 15 reekse) en internasionale eendagwedstryde (73%) gewen. Die span het egter gefaal om die 1996-Wêreldbeker sowel as die 1999-Wêreldbeker te wen, ten spyte daarvan dat hulle die hoogste ODI-wenpersentasie op daardie tydstip gehandhaaf het.
In die 1996-Wêreldbeker het die span al hul uitklopwedstryde gewen, voordat hulle deur die Wes-Indies in die kwarteindstryd verslaan is.
In die 1999-Wêreldbeker het Suid-Afrika teen Australië in die finale wedstryd van die Super Ses-rondte testaan gekom. Australië moes die wedstryd wen om vir die halfeindstryd te kwalifiseer, terwyl Suid-Afrika reeds gekwalifiseer het. Suid-Afrika het verloor, en kon in die her-wedstryd nie die telling omdraai nie. Hierna het Woolmer besluit om uit te tree as die afrigter van die Suid-Afrikaanse krieketspan.
Verbintenis met PakistanWysig
Woolmer is in 2004 as die afrigter van die Pakistanse krieketspan aangestel. Die vorige afrigter, Javed Miandad, was afgedank nadat Pakistan met 2-1 en 3-2 in 'n toets- en ODI-reeks, onderskeidelik, verloor het teen hul aartsvyand, Indië. Dit was ook Indië se eerste oorwinning in 'n reeks in Pakistan in twee dekades.
In die tuisreeks wat teen Indië gevolg het, het Woolmer se span die toetsreeks met 1-0 gewen. Hulle het egter die ODI-reeks 4-1 verloor.
Woolmer is dood aangetref in sy hotelkamer in die Jamaica Pegasus Hotel in Kingston (Jamaika) op 18 Maart 2007. Op 22 Maart het die Jamaikaanse polisie bevestig dat hulle 'n moordsaak ondersoek, weens die omstandighede van Woolmer se dood. Volgens 'n verslag deur patoloog Ere Seshaiah het Woolmer gesterf as gevolg van verstikking a.g.v. opsetlike verwurging.
Op 12 Junie 2007 het Lucius Thomas, die kommissaris van die Jamaikaanse Konstabelvors, bekend gemaak dat die ondersoek na Woolmer se dood bevind het dat hy weens natuurlike oorsake gesterf het, en is hy nie vermoor nie, soos in die patoloog se verslag aangevoer is nie. Drie onafhanklike patoloë se verslae het bevind dat die aanvanklike bevinding van kunsmatige wurging nie korrek was nie, en toksikologiese toetse het geen bewyse van vergiftiging gevind nie. Verslae het aangevoer dat Woolmer gesondheisprobleme ondervind het, insluitende 'n vergrote hart en suikersiekte, wat kon bydra tot sy dood.
Op 6 November het lykskouer Patrick Murphy gevra dat verdere toetse uitgevoer moet word op monsters van Woolmer se lyk, nadat hy afgekom het op onreëlmatighede in die toksikologiese verslae deur forensiese wetenskaplikes van die Karibbiese eilande en die VK. Nadat die jurie vir 26 dae lank na bewyse geluister het, het hulle 'n onbesliste uitspraak gelewer. Hulle het geweier om die moontlike kunsmatige wurging, wat aangevoer is deur Dr. Sheshaiah, uit te skakel.
Vrou hoor nuus toe hospitaal haar in Kaapstad bel, Die Burger, 19 Maart 2007
Ontsluit van "https://af.wikipedia.org/w/index.php?title=Bob_Woolmer&oldid=1781046"
Last edited on 6 September 2018, at 20:13